تراکیا اونیورسیته‌سی اینجه‌صنعت تاریخی بؤلومو اؤیرتیم اویه‌سی دکتر عبدالرحمن دیه‌جی، تورکجه و فارسجا اولا‌راق یازدیغی اثرلری ایله تورکمن‌لری آنلادیر.
تورکمن‌لر و تورکمن صنعتی اوزرینه آکادمیک چالیشمالاری دا اولان دیه‌جی، آنادولو آژانسینا، اثرلرینی فارسجا و تورکجه یازا‌راق، اورتاق دویغولاری یاخالاماغا چالیشدیغینی سؤیله‌دی.
حکایه و رومانلاریندا، تورکیه‌یه سئوگی بسله‌ین بیر توپلومو آنلاتدیغینی ایفاده ائدن دیه‌جی، "من ایرانین تورکمن صحرا بؤلگه‌سینده دوغولوب، بؤیویوب، یئتیشدیم. بو بؤلگه اینسان‌لاری تورکیه‌نی چوخ سئور و ماراقلا تعقیب ائدر. آنجاق اؤزلرینه بو قدر بنزه‌ین بو اینسان‌لاری تورکیه تانیمیر‌. من اثرلریمده اونودولان بیر بؤلگه‌نین یاشاییش‌لارینی، دویغولارینی، دونیایا باخیش‌لارینی ایضاح ائدیرم" دئدی.
اوشاقلیغین‌دان بری قلمه آلدیغی 20 اثردن بعضی‌لری‌نین اؤدوللر آلدیغینی سؤیله‌ین دیه‌جی، بون‌لاری قید ائتدی:
"تورکمن صحرا بؤلگه‌سی، مختوم‌قولو کیمی تورک دونیاسی اوچون بؤیوک شاعر چیخارمیش بیر یئر. تورکمن صحرادا یاشایان تورکمن‌لر، شیفاهی گله‌نک‌لرینه چوخ باغلی بیر توپلومدور. اونیورسیته اوچون گئتدیگیم تهراندا فارس ادبی دیلیمی داها دا گلیشدیردیم. ایراندا یازدیغیم اثرلر ماراقلا تعقیب ائدیلدی. بو کیتاب‌لارین ایکی‌سی تورکمنیستان جمهورینیتده ده یایینلاندی. تورکیه‌یه دکترا اوچون گلدیم. اورتاق تاریخ، دیل و مدنیته صاحب اولدوغوموز تورکیه‌نی چوخ سئودیم و بورادا وطنداش اولا‌راق قالدیم."
"‌تورکیه‌دکی اینسان‌لارین بم تئلینه توخونماغا چالیشاجاغام"
تورکجه و فارس اثرلری‌نین، عینی کیتابین فرق‌لی دویغولارا صاحب اکیزلری کیمی اولدوغونو دیله گتیرن دیه‌جی، "سون یازدیغیم کیتابیم اولان ‘آی...‌گول‌جمال’ی، تورکجه یازیب تورکیه‌ده یاییملادیم. آردین‌دان فارسجا یازیب ایرانا گؤندردیم و بیر یایین‌ائوی بو آندا اونو باسماق اوزره. آنجاق فارسجا متنده حکایه‌نین داوامینی و ایکینجی بؤلومونو ده یازدیم. تکرار تورکجه یازدیغیمدا ایکینجی یؤلومو اونا دا اکله‌یه‌جیم. بو آن یازدیغیم تاریخی رومانیمی فارسجا یازیرام، داها سونرا تورکجه‌سینی یازاجاغام" دئیه دانیشدی.
عبدالرحمن دیه‌جی، تورکیه‌لی اوخوجولاری‌نین، اونودولان توپلوملارین گیزلی قالمیش حکایه‌لرین‌دن ائتکیله‌نه‌جیینی دوشوندوگونو بیلدیره‌رک، "تورکیه، دوغونون کلاسیک دؤورونو بیلیر. حال‌بوکی معاصر یازارلارینی دا اوخوما‌لیدیر‌لار. آنلاتدیغیم حکایه‌لر، گونوموز توپلوم‌لارینی تکراردان یاخینلاشدیرا‌جاق. مثلا، 'بو گئجه اویوما آیناز' کیتابیمدا، ایراندا یازدیغیم حکایه‌لری تورکجه اولا‌راق یئنی‌دن حاضیرلادیم. ائورنسل دویغولاری و حیاتا توتونما چابا‌لارینی تورکمن، قازاق، افغان‌لاردان دینلمه‌لری، تورک اوخوجوسونا فرق‌لی دادلار وئره‌جک" دئدی.
تورکیه‌ده یازدیغی 3 اثرین تورکجه و فارسجا چاپ ائدیلدیگینی وورغولایان دیه‌جی، اورتاق جهت‌لری ادبی اولا‌راق آنلاتمایا داوام ائدجیی بیلگیسینی وئره‌رک، سؤزلرینی بئله تاماملادی:
"تورکیه ایله بو بؤلگه توپلوم‌لاری‌نین بؤیوک باغ‌لاری وار. تورکیه کیمی بؤیوک بیر مدنیتین وارث‌لری، باتییا اولدوغو کیمی دوغویا دا باخما‌لی. تورک اوخوجوسو، یالنیز باتینین مدرن اثرلرینی دئییل دوغونو دا اوخویوب بیلمه‌لی‌دیر. من توخونولمامیش بو حکایه‌لری یازماغا داوام ائده‌جه‌یم. گؤروب یاشادیق‌لاریملا تورکیه‌دکی اینسان‌لارین بم تئلینه توخونماغا چالیشاجاغام."
